Príloha k zákonu č. ....../2001 Z. z.

     ZMENY A DOPLNENIA SADZOBNÍKA SÚDNYCH POPLATKOV

1.	V položke 2 v spoločných poznámkach k položkám 1 a 2 štvrtý bod  znie:
„ 4. Z odvolania proti rozsudku, ktorým súd rozhodol len o základe predmetu konania, sa poplatok 
neplatí.“.
2.	V položke 17 písm. g) sa suma „ 2 000 Sk“ nahrádza sumou „ 500 Sk“.
3.	Položka 17 sa dopĺňa písmenom h), ktoré znie:
„ h) Z návrhov na prvý zápis do obchodného registra podľa písmen a) a b), z návrhu na zápis do
       obchodného registra podľa písmena d), z návrhov na zmeny alebo doplnenie v obchodnom
       registri podľa písmen c), e) a f), ak poplatník pri podaní návrhu žiada uskutočniť konanie do 
      1. 24 hodín od podania návrhu sa poplatok zvyšuje o 100 % príslušnej sadzby uvedenej 
          v písmenách a) až f),
      2. 48 hodín od podania návrhu sa poplatok zvyšuje o 75 % príslušnej sadzby uvedenej           
          v písmenách a) až f),
      3. 72 hodín od podania návrhu sa poplatok zvyšuje o 50 % príslušnej sadzby uvedenej 
          v písmenách a) až f)“.
4.	V položke 17 poznámka č. 1 znie:
„ 1. Ak sa konanie podľa písmena h) tejto položky nevykoná v požadovanej lehote, vráti sa suma 
       príslušného zvýšeného poplatku.“.
5.	V položke 24b sa vypúšťa písmeno d) a poznámka č. 2. Súčasne sa zrušuje označenie poznámky 
č. 1.